馮士標

馮士標 ， 字瑞明 ， 號尊尼 ， 山東青州府益都縣人 ， 明末清初政治人物 。 舉人馮惟健曾孫 。 崇禎六年 （ 1633年 ） 癸酉舉於鄉 ， 十三年庚辰 （ 1640年 ） 成進士 。 清順治初入京謁選 ， 授兵部武選司主事 ， 月餘 ， 升陝西按察司僉事 ， 分巡關內道 。 時地方初定 ， 賀珍等軍自乙酉 （ 1645年 ） 冬圍攻西安城 ， 馮士標環甲登陴 ， 率衆御之 ， 至丙戌 （ 1646年 ） 正月五日 ， 賀軍乃退 ， 城賴以全 。 商州賊首劉三虎等破城劫掠 ， 總督孟喬芳檄士標往救 ， 士標披甲臨陣 ， 大敗之 ， 盡恢復所侵地 ， 賊寇逃遁 ， 期月之內 ， 妖氛盡殲 ， 悉歸王化 。 順治四年丁亥 （ 1647年 ） ， 清軍從陝西西下四川 ， 張獻忠軍燒燬棧閣以自固 ， 數百里內道路阻絕 。 士標督率監修 ， 旬月間棧道復通 ， 清軍得以無阻 。 五年戊子 ， 擢任陝西右參議 ， 兵備莊浪 。 土官魯安嫡派不明 ， 自相競長 ， 漢官與之爭禮 ， 嘗爲構舋 。 士標拘集官屬 ， 爲之明正嫡派 ， 裁定禮節 ， 申請於上 ， 永爲定製 ， 而後相安 。 歷任三載 ， 兵餉以時給發 ， 猝遇變故 ， 多獲戰功 。 捐俸修築學宮 ， 日與諸生翻經析義 ， 西鄙知有文教 ， 皆其之力也 。 九年壬辰 （ 1652年 ） ， 升四川建昌兵備副使 。 十二年乙未 （ 1655年 ） ， 改福建按察司副使 ， 卒於道 。 士標爲人志行磊落 ， 孝友好施 。 崇禎十三年庚辰山東大飢 ， 他出資賑救 ， 全活不下萬餘人 。